sandhya 733 Views ELECTRIC VEHICLE
electric vehicles
న్యూఢిల్లీ: ఎలక్ట్రిక్‌ వాహనాలను కొనాలనుకునేవారికి ఒక గుడ్‌న్యూస్‌. త్వరలో ఎలక్ట్రిక్‌ వాహనాల రేట్లు తగ్గే అవకాశముంది. పర్యావరణానికి మేలు చేసే ఎలక్ట్రిక్‌ వాహనాలపై జిఎస్‌టి కౌన్సిల్‌ సుంకాలను తగ్గించే ఆలోచనలో ఉందని కేంద్ర ఆర్థిక శాఖ సహాయ మంత్రి అనురాగ్‌ ఠాకూర్‌ లోక్‌ సభకు తెలియచేశారు. ప్రశ్నోత్తరాల సమయంలో బిజెపి సభ్యుడు వరుణ్‌ గాంధీ వేసిన ప్రశ్నకు అనురాగ్‌ ఠాకూర్‌ జవాబు ఇచ్చారు. ఎలక్ట్రిక్‌ వాహనాలపై టాక్స్‌ తగ్గించే అంశం జిఎస్‌టి కౌన్సిల్‌ వద్ద పెండింగ్‌లో ఉందని, త్వరలో నిర్ణయం తీసుకోవచ్చని ఆయన వెల్లడించారు.
ప్రజలు పెట్రోల్‌, డీజిల్‌ వాహనాల నుంచి ఎలక్ట్రిక్‌ వాహనాల కొనుగోళ్లవైపు దృష్టిపెట్టేందుకు కేంద్రం అనేక చర్యల్ని తీసుకుంటోంది. పర్యావరణానికి హాని చేయని ఎలక్ట్రిక్‌ వాహనాల కొనుగోళ్లను పెంచేందుకు ఫాస్టర్‌ అడాప్షన్‌, మాన్యుఫ్యాక్చరింగ్‌ ఆఫ్‌ ఎలక్ట్రిక్‌-ఫేమ్‌ స్కీమ్‌ కూడా అమలు చేస్తోంది. ప్రస్తుతం ఫేమ్‌-2స్కీమ్‌లో ఎలక్ట్రిక్‌ బైకులు, కార్లకు భారీ సబ్సిడీ ఇస్తోంది. ఎలక్ట్రిక్‌ వాహనాలపై పన్నుల్ని కూడా తగ్గిస్తే అమ్మకాలు పెరగవచ్చని అంటున్నారు. ఇక జిఎస్‌టి పరిధిలో టాక్స్‌ఫైల్‌ చేసే వారి సంఖ్య పెరిగిందని కొత్త టాక్స్‌విధానంపై ప్రజల నమ్మకం పెరిగిందని చెప్పడానికి ఇదే నిదర్శనమని అన్నారు.
గత నెలలోనే 21 లక్షల టాక్స్‌ రిటర్నులు ఫైల్‌ చేశాని చెప్పారు. గతేడాది ఏప్రిల్‌-మే నెలలతో పోలిస్తే ఈ ఏడాది అదే సమయంలో పన్ను 8.5శాతం పెరిగాయి. 2018-19 సంవత్సరంలో ప్రత్యక్ష పన్నులు రూ.11,37,685కోట్లు కాగా, 2017-18 సంవత్సరంలో రూ.10,02,037కోట్లు అని, టాక్స్‌ జిడిపి శాతం 5.86శాతం నుంచి 5.98శాతానికి పెరిగిందని రాతపూర్వక సమాధానంలో వెల్లడించారు కేంద్ర ఆర్థిక శాఖ సహాయ మంత్రి అనురాగ్‌ ఠాకూర్‌. ఇక 2017-18 జిఎస్‌టి వసూళ్లు రూ.4,42,561కాగా, 2018-19 సంవత్సరంలో రూ.5,81,563కోట్లుగా ఉన్నాయి.
తాజా హీరోల ఫోటోగ్యాలరీల కోసం క్లిక్‌ చేయండి: https://www.vaartha.com/photo-gallery/actors/